b'\n_START_ARTICLE_\nBrawn GP\n_START_PARAGRAPH_\nBrawn GP Ltd. je angle\xc5\xa1ko mo\xc5\xa1tvo in konstruktor Formule 1 od sezone 2009. Mo\xc5\xa1tvo je nastalo, ko je Ross Brawn, ki je tudi direktor mo\xc5\xa1tva, mened\xc5\xbeersko odkupil japonsko mo\xc5\xa1tvo Honda Racing F1, tehni\xc4\x8dni dirkektor pa je Japonec \xc5\xa0uhej Nakamoto. Mo\xc5\xa1tvo je tudi zadr\xc5\xbealo Hondina dirka\xc4\x8da, Jensona Buttona in Rubensa Barrichella in ve\xc4\x8dino ostalega osebja. Mo\xc5\xa1tvo je tekmovalo s \xc5\xa1asijo Brawn BGP 001 lastne izdelave in motorjem Mercedes FO 108W. Nepri\xc4\x8dakovano je osvojilo dvojno krono, Button je s \xc5\xa1estimi zmagami na prvih sedmih dirkah in \xc5\xa1e tremi uvrstitvami na stopni\xc4\x8dke osvojil dirka\xc5\xa1ki naslov, Barrichello pa je z dvema zmagama in \xc5\xa1e \xc5\xa1tirimi uvrstitvami na stopni\xc4\x8dke mo\xc5\xa1tvu pomagal \xc5\xa1e do konstruktorskega naslova._NEWLINE_Novembra 2009 je mo\xc5\xa1tvo kupil Mercedes.\n_START_SECTION_\nZgodovina\n_START_PARAGRAPH_\nTyrrell Racing \xe2\x86\x92 British American Racing \xe2\x86\x92 Honda Racing F1 \xe2\x86\x92 Brawn GP \xe2\x86\x92 Mercedes-Benz'